436 IX. REND. RAGADOZÓK. 



Minthogy leginkább az annyira hasznos czinegéket. harkályokat, 

 foglyokat pusztítja, legkiméletlenebbül üldözendő. 



A KÁBA SÓLYOM. 



Falco subbuteo L. i758. 



[HypotrioiT'his subbuteo Boté. — F. barletta Daud. — Dendrofalco subbuteo 

 Gray.] 



Népies iiovoi: herjóka (Békésm.): fekete vércse (N. -Kanizsa): kába 

 (Nógrádm.) "^ ; szakállas vércse (M. Szecsöd, Vasm.). 



Jegyei : körülbelül akkora mint előbbi ; az összecsukott szárnyak 

 hegye a fark végéig vagy azon túl ér; első evezőjének hegye belső felén 

 kivágott; középs lábujja igen hosszú; bajusza erős, kirivó s mint a 

 vándorsólyomnál, a szem alatt összefügg a tarkó színezetével; viasz- 

 hártyája, lábai szürkéssárgák vagy sárgák; szemei sötétbarnák; csőre tőben 

 sárgás, azután kékesszürke, kampója fekete. 



Leirásíi. Öregek: fejtető barnásfekete; a tarkó alatt rozsdásfehér 

 tarkázat, egyébként felső részei barnás palaszínűek, kékes hamvazattal; 

 az evezők belső felén rozsdásfehér haránt foltok, épp így a farktollak 

 belső felén rozsdás haránt sávok, melyek a tollak külső felére nem ter- 

 jednek; a középső farktollak olyanok, mint a hát s egyszínűek; a torok, 

 nyak, az oldalakra is terjedve, tiszta, egyszínű fehér vagy sárgásfehér ; az 

 alsótest ilyen alapszínen erősen, kirívón feketén hosszantfoltos ; a farkalja 

 és czombtollazat rozsdavörös. A fiatalok felül sötétbarnák, sárgás toll- 

 szegésekkel tarkítva, alul halvány rozsdasárgás alapszínen, erősen barnán 

 hosszant foltosak; a farkalja és czombtollazat rozsdássárga. 



Mértéke: H. 29—34; Sz. 24-5—27; F. 13—15-2; L. 3-3—4; fX 

 1-7—1-9 cm. 



Közép- és Észak-Európában, Szibériában honos s felterjed majdnem 

 a Sarkkörig. Délen ritkábban költ. Mint költözködő hozzánk márczius 

 közepén és második felében, az országos középnap szerint: márcziuí^ 

 S8 — 29-én érkezik. Legszívesebben mezőkkel határos erdőszélekben, irtá- 

 sok, vágások kiemelkedő magfáin, kisebb, szabadabb fás részletekben üti 

 föl tanyáját: a síkságon csak úgy mint előhegyekben. Fészkét is ilyen 

 helyeken találhatjuk, bár maga nem is igen épít, hanem elhagyott varjú- 

 fészkekbe telepszik, sőt lakott fészkeket is elfoglal. Április vége felé és 

 májusban költ, 3 — 5 darab, sárgás alapszínű, rozsdavörösen, sárgásvörösen 



* Boszniában a vándorsólyom : koha. 



